ప్రమోద్ భగత్

ప్రమోద్‌ భగత్‌ భారతదేశానికి చెందిన పారా బ్యాడ్మింటన్ క్రీడాకారుడు. ఆయన 2021లో జరిగిన టోక్యో పారాలింపిక్స్‌లో బ్యాడ్మింటన్ ఎస్‌ఎల్3 విభాగంలో స్వర్ణ పతకం గెలిచాడు. ప్రమోద్‌ భగత్‌ పారాలింపిక్స్‌లో బ్యాడ్మింటన్‌ విభాగంలో స్వర్ణం పతకం సాధించిన తొలి భారతీయుడిగా రికార్డు సృష్టించాడు. 

2006లో పారా బ్యాడ్మింటన్‌లో అడుగుపెట్టిన ప్రమోద్‌ ఇప్పటివరకు అంతర్జాతీయస్థాయిలో 45 పతకాలను సాధించాడు. ఇందులో నాలుగు ప్రపంచ చాంపియన్‌షిప్‌ స్వర్ణ పతకాలు ఉన్నాయి.
జననం
ప్రమోద్‌ భగత్‌ 	4 జూన్ 1988న ఒడిశా రాష్ట్రంలోని అట్టాభిరాలో జన్మించాడు.  ఆయన ఐదేళ్ల వయస్సులో పోలియో బారిన పడ్డాడు. ప్రమోద్‌ భగత్‌ చిన్న వయసులోనే బ్యాడ్మింటన్‌ ఆటకు ఆకర్షితుడై, తన తండ్రి ప్రోత్సాహంతో బాడ్మింటన్‌లో శిక్షణ తీసుకున్నాడు.

సాధించిన పతకాలు
 2021లో టోక్యో పారాలింపిక్స్‌లో బ్యాడ్మింటన్ ఎస్‌ఎల్3 విభాగంలో స్వర్ణ పతకం
2019లో దుబాయ్‌  పారా బ్యాడ్మింటన్‌ ఇంటర్నేషనల్‌ పోటీల్లో సింగిల్స్‌ విభాగంలో  స్వర్ణ పతకం
 ఐడబ్ల్యూఏఎస్‌ వరల్డ్ గేమ్స్ 2019 పురుషుల సింగిల్స్‌, డబుల్స్ ,మిక్సడ్‌ డబుల్స్ ఈవెంట్‌లలో 2 బంగారు పతకాలు, 1 రజత పతకం.
 ఆస్ట్రేలియా పారా-బ్యాడ్మింటన్ ఇంటర్నేషనల్ టోర్నమెంట్ 2018లో  సింగిల్స్ , డబుల్స్ ఈవెంట్లలో బంగారు, వెండి పతకాలు.
 ఆసియా పారా గేమ్స్ 2018లో సింగిల్స్ , డబుల్స్ ఈవెంట్స్‌లో బంగారు, కాంస్య పతకాలు
 2009 ఆసియా పారా గేమ్స్ సింగిల్స్ , డబుల్స్ ఈవెంట్లలో రజతం, బంగారు పతకాలు.
 రైల ఇంటర్నేషనల్ ఛాలెంజర్ టోర్నమెంట్ 2007లో సింగిల్స్, డబుల్స్ ఈవెంట్లలో బంగారు పతకాలు

పురస్కారాలు
2019- అర్జున అవార్డు 
2019 - బిజూ పట్నాయక్ స్పోర్ట్స్ అవార్డు - ఒడిశా ప్రభుత్వం
2021 - మేజర్‌ ధ్యాన్‌చంద్‌ ఖేల్‌ రత్న 
2022- పద్మశ్రీ పురస్కారం 

మూలాలు

వర్గం:పారాలింపిక్ క్రీడలు
వర్గం:1988 జననాలు
వర్గం:పారాలింపిక్ క్రీడలలో పతకం సాధించిన భారతీయ క్రీడాకారులు
వర్గం:జీవిస్తున్న ప్రజలు
వర్గం:2020 పారాలింపిక్ పతక విజేతలు
వర్గం:భారత పారాలింపిక్ క్రీడాకారులు
వర్గం:పద్మశ్రీ పురస్కారం పొందిన ఒడిశా వ్యక్తులు